21 मार्च को गांधी मैदान में मुखियाओं का होगा जुटान
मानकी-मुंडासंघ कोल्हान पोड़ाहाट सदर अंचल समिति की मासिक बैठक मंगलाहाट स्थित संघ के विश्रामागार में संघ उपाध्यक्ष अभिराम सिंह कुंटिया की अध्यक्षता में हुई। आयोजित की गई। मौके पर केंद्रीय समिति के सचिव गोविंद पूर्ति ने आगामी 21 मार्च 17 को मानकी मुंडा संघ द्वारा स्थानीय गांधी मैदान में सीएनटी एक्ट 1908 और एसपीटी एक्ट 1949 संशोधन के विरोध में आयोजित महाजुटान सभा को सफल बनाने की अपील मानकी मुंडाओं से की। उन्होंने एक्ट संशोधन के विरोध में आयोजित सभा को सफल बनाने के लिये भारी से भारी संख्या में अपने अपने क्षेत्रों से ग्रामीणों की उपस्थिति सुनिश्चित करने की अपील मानकी मुंडाओं से की है। उन्होंने कहा कि सीएनटी एसपीटी एक्ट के संशोधन से आदिवासियों का अस्तित्व खतरे में पड़ जाएगा। इस विनाशकारी विधेयक को वापस करवाने के लिये सरकार पर दबाव बनाना जरूरी है। महाजुटान सभा के माध्यम से आदिवासी मूलवासियों को एकजुट होने की जरूरत है। उन्होंने कहा कि महाजुटान सभा मानकी मुंडाओं के लिये ही नहीं बल्कि सभी आदिवासी मूलवासियों के लिये आयोजित है। इस महाजुटान सभा में मानकी मुंडा,डाकुवा,भूमिज-सरदार,पड़हा राजा,माझी परगनैत के मुखिया,प्रतिनिधि आदिवासी मूलवासी मौजूद रहेंगे। वहीं बैठक में उपाध्यक्ष श्री सिंह कुंटिया ने सदर अंचल के सभी मानकी मुंडाओं को निर्देश देते हुए कहा कि अपने अपने मौजा का लगान वसूल कर राशि को नजीर के पास जमा करने की बात कही। बैठक में विजय सिुह सुंडी,सिदिउ पुरती, गंगाराम तियू, वीरसिंह सुंडी, सुरा पुरती मौजूद थे
hin_Deva hin_Deva